
PARLAMENTUL ROMÂNIEI

CAMERA DEPUTAŢILOR

	COMISIA PENTRU POLITICĂ                                                                     

       ECONOMICĂ, REFORMĂ

             ŞI PRIVATIZARE
	
	                     Bucureşti,  23.06.2009
                     Nr. 21/186
                     PL-x 293
                                                                                               PL-X  53
	                                                                           Bucureşti, 10.05.2006

                                                                           Nr.  Pl.x – 289/2006


RAPORT 

asupra proiectului de Lege pentru respingerea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care 
statul este acţionar
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere în fond, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar, trimis cu adresa           nr. PL-x 293 din 9 iunie 2009, înregistrată sub nr. 21/186 din  10 iunie 2009.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege Lege pentru respingerea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar în şedinţa din 25  mai 2009.
Consiliul Legislativ, prin avizul nr.686 din 17 mai 1997, a avizat favorabil iniţiativa legislativă cu observaţii şi propuneri.
 Comisia juridică, de disciplină şi imunităţi a avizat favorabil proiectul de lege în forma adoptată de Senat, conform avizului  nr. 31/568 din 16 iunie 2009. 
Proiectul de de lege supus dezbaterii  are ca obiect de reglementare aprobarea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar, în sensul de a se da o anumită destinaţie sumelor încasate de Fondul Proprietăţii de Stat în cazul procesului de privatizare a societăţilor comerciale la care statul este acţionar.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 23 iunie  2009.
La lucrările Comisiei a participat, în calitate de invitat, din partea Ministerului Finanţelor Publice, doamna  Simona Mureşan – consilier. 

La dezbaterea acestei iniţiative legislative, din totalul de 24 de membri ai Comisiei pentru politică economică, reformă şi privatizare au fost prezenţi 23 deputaţi. 
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru respingerea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare.

           PREŞEDINTE                                                                                     SECRETAR
          Mihai TUDOSE                                                   Cătălin CHERECHEŞ
Consilier  parlamentar:
 Graziella Segărceanu

BIROUL  PERMANENT  
AL

CAMEREI  DEPUTAŢILOR

 Vă înaintăm, alăturat, RAPORTUL asupra proiectului de Lege pentru respingerea Ordonanţei de urgenţă a Guvernului nr.59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar, trimis spre dezbatere în fond, în procedură de urgenţă, cu adresa nr. PL-x 293 din 9 iunie 2009, înregistrată sub                   nr. 21/186 din  10 iunie 2009, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

                                                     PREŞEDINTE
                                                    Mihai TUDOSE

